CELEX: 62009CA0233
Language: mt
Date: 2010-07-01 00:00:00
Title: Kawża C-233/09: Sentenza tal-Qorti tal-Ġustizzja (l-Ewwel Awla) tal- 1 ta’ Lulju 2010 (talba għal deċiżjoni preliminari tal-Hof van beroep te Antwerpen — il-Belġju) — Gerhard Dijkman, Maria Dijkman-Lavaleije vs Belgische Staat (Libertà li jiġu pprovduti servizzi — Moviment liberu tal-kapital — Tassazzjoni diretta — Trattament differenti skont il-post ta’ investiment jew ta’ depożitu)

28.8.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 234/13
            
         Sentenza tal-Qorti tal-Ġustizzja (l-Ewwel Awla) tal-1 ta’ Lulju 2010 (talba għal deċiżjoni preliminari tal-Hof van beroep te Antwerpen — il-Belġju) — Gerhard Dijkman, Maria Dijkman-Lavaleije vs Belgische Staat
   (Kawża C-233/09) (1)
   
   (Libertà li jiġu pprovduti servizzi - Moviment liberu tal-kapital - Tassazzjoni diretta - Trattament differenti skont il-post ta’ investiment jew ta’ depożitu)
   2010/C 234/18
   Lingwa tal-kawża: l-Olandiż
   
      Qorti tar-rinviju
   
   Hof van beroep te Antwerpen
   
      Partijiet fil-kawża prinċipali
   
   
      Rikorrenti: Gerhard Dijkman, Maria Dijkman-Lavaleije
   
      Konvenut: Belgische Staat
   
      Suġġett
   
   Talba għal deċiżjoni preliminari — Hof van beroep te Antwerpen (il-Belġju) — Leġiżlazzjoni nazzjonali dwar it-taxxa fuq id-dħul — Kalkolu tat-taxxa addizzjonali muniċipali abbażi tal-ammont tat-taxxa fuq id-dħul — Ħlas minn ras il-għajn fuq proprjetà mobbli liberatorju — Trattament differenti skont il-post ta’ investiment jew ta’ depożitu — Kompatibbiltà mal-Artikolu 56(1) KE.
   
      Dispożittiv
   
   L-Artikolu 56 KE jipprekludi liġi ta’ Stat Membru li tgħid li l-persuni taxxabbli residenti ta’ dan l-Istat Membru li jirċievu interessi jew dividendi minn depożiti jew investimenti mwettqa fi Stat Membru ieħor, ikunu suġġetti għal taxxa komunali addizzjonali, meta dawn ma jkunux għażlu li dan id-dħul minn beni mobbli jitħallas permezz ta’ intermedjarju stabbilit fl-Istat Membru ta’ residenza tagħhom, filwaqt li d-dħul tal-istess natura minn depożiti jew investimenti mwettqa fl-Istat Membru ta’ residenza tagħhom, minħabba li huwa suġġett għal tnaqqis minn ras il-għajn, jista’ ma jiġix iddikjarat u, f’dan il-każ, mhux suġġett għal tali taxxa.
   
      (1)  ĠU C 220, 12.09.2009